S-487/2016

Mál þetta, sem dómtekið var í dag, er höfðað með ákærum, útgefnum af héraðssaksóknara 8. ágúst og 11. október 2016, á hendur B-kvk-þgf H-kvk-þgf P-kvk-þgf, kennitala 000000-0000, Sífluseli 8, Reykjavík, fyrir brot gegn valdstjórninni, sem hér greinir:

Ákæra 8. ágúst 2016

Með því að hafa, þriðjudaginn 3. mars 2015, í kjölfar þess að lögregla kom á vettvang að Norðurbakka 13b í Hafnarfirði, reynt að sparka í lögreglumennina A og B og í kjölfar þess að ákærða B-kvk-nf hafði verið handtekin, í lögreglubifreið á leið á lögreglustöðina Hverfisgötu, hótað A og B og fjölskyldum þeirra lífláti og síðar, við öryggisleit á lögreglustöðinni að Hverfisgötu, hrækt á lögreglumanninn C en hrákinn hafnaði á hendi og skyrtu C.

Er háttsemi ákærðu talin varða við 1. mgr. 106. gr. almennra hegningarlaga nr. 19/1940.

Ákæra 11. október 2016

Með því að hafa, föstudaginn 16. september 2015, í kjölfar þess að lögregla kom á vettvang að Birkihlíð 4b í Hafnarfirði, hótað lögreglukonunum D og E lífláti og í kjölfar þess að ákærða B-kvk-nf hafði verið handtekin, er lögreglumenn gengu með ákærðu að lögreglubifreið fyrir utan Birkihlíð 4b í Hafnarfirði, hrækt á lögreglukonuna E, en hrákinn hafnaði á vinstri vanga og hári E.

Er háttsemin talin varða við 1. mgr. 106. gr. almennra hegningarlaga.

Af hálfu ákæruvaldsins er þess krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í febrúar 1984. Samkvæmt sakavottorði var hún dæmd 5. mars 2014 til greiðslu sektar vegna brots gegn 1. mgr., sbr. 3. mgr. umferðarlaga og jafnframt svipt ökurétti í þrjú ár. Þann 2. febrúar 2016 var ákærða dæmd til 30 daga fangelsisrefsingar, skilorðsbundið í tvö ár, fyrir brot gegn 1. mgr. 259. gr. almennra hegningarlaga, 1. mgr., sbr. 3. mgr. 45. gr. og 1. mgr. 48. gr. umferðarlaga og á ný svipt ökurétti í þrjú ár. Refsing ákærðu vegna þeirra brota sem hún er sakfelld fyrir í málinu verður ákveðin sem hegningarauki, sbr. 78. gr. almennra hegningarlaga. Með vísan til 60. gr. sömu laga verður framangreindur skilorðsdómur tekinn upp og ákærðu dæmd refsing í einu lagi fyrir öll brotin. Refsing verður tiltekin eftir reglum 77. gr. almennra hegningarlaga. Þykir refsing ákærðu hæfilega ákveðin fangelsi í 90 daga, sem bundin verði skilorði sem í dómsorði greinir.

Ákærða greiði málsvarnarþóknun skipaðs verjanda síns, I-kvk-ef L-kvk-ef B-kvk-ef hdl., 143.220 krónur að meðtöldum virðisaukaskatti.

Af hálfu ákæruvaldsins flutti málið Þ-kvk-nf S-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

Dómsorð:

Ákærða, B-kvk-nf H-kvk-nf P-kvk-nf, sæti fangelsi í 90 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, I-kvk-ef L-kvk-ef B-kvk-ef hdl., 143.220 krónur.

R-kvk-nf H-kvk-nf